b'\n_START_ARTICLE_\nLahu\n_START_PARAGRAPH_\nLahu (kinesisk: \xe6\x8b\x89\xe7\xa5\x9c\xe6\x97\x8f, pinyin: L\xc4\x81h\xc3\xb9z\xc3\xba; egne navn: Ladhulsi eller Kawzhawd; vietnamesisk: La H\xe1\xbb\xa7) er et folk i Kina og S\xc3\xb8r\xc3\xb8st-Asia.\n_START_SECTION_\nUtbredelse\n_START_PARAGRAPH_\nDet er ett av de 55 offentlig anerkjente minoritetsfolkene i Folkerepublikken Kina. If\xc3\xb8lge folketellingen i 2000 var det 453.705 av dem i Kina, for det meste i provinsen Yunnan.  _NEWLINE_Endel har for lang tid siden utvandret s\xc3\xb8rover. Det ansl\xc3\xa5s at 150.000 lever i Burma.  I Thailand er lahu en av de seks fjellstammer som gruppert sammen har et folketall p\xc3\xa5 100.000 mennesker. Omkring 10.000 lever i Laos. Det er omkring 1500 bosatt i Lai Chau-provinsen i Vietnam._NEWLINE_Til USA er det ogs\xc3\xa5 kommet mindre grupper, for det meste til Minnesota, California og Nord-Carolina.\n_START_SECTION_\nSpr\xc3\xa5k\n_START_PARAGRAPH_\nFolket har et eget spr\xc3\xa5k som tilh\xc3\xb8rer de tibetoburmanske spr\xc3\xa5k.\n_START_SECTION_\nReligion\n_START_PARAGRAPH_\nLahuenes tradisjonelle religion er polyteistisk. Buddhismen ble introdusert sent p\xc3\xa5 1600-tallet og har f\xc3\xa5tt stor utbredelse. Mange lahuer i Kina er buddhister. Kristendommen fikk fotfeste i Burma p\xc3\xa5 1800-tallet og har spredt seg blant lahuene der.'